Tayri deg wungal n ARKAT d tayri tufḍiḥt, imi yefka azal d ameqqran i temṭṭut i gelm-d zzin-is d tafekka-is mebla cceḥa akken id yenna mi i dttɛeddayent tullas ɣer tala, yal yiwet dacu i telsa. ta d taksiwt, ta diceṭṭiḍen am jjip neɣ ṛṛuba, ttbanent-d teglulin-nsent d ticebḥanin imi ur tent-iḥuz ara yiṭij. Ccbaḥa melba marniɣ-d awal fell-as. Tullas n taddart d tiwiztin, yefka-asent yillu ṣṣifa ssehbalent wid itent-iẓerren, win itent-iwalan ad as-ɛeǧbent, win itent-yeẓran ad tent-yettargu, dacu-t lqedd-nni, dacu tt tammast-nni neɣ acebbub-nsent armi d ammas: allen-nsent d iɛeqqayen n uzemmur, taqejjirt d tačurant, teglulez, thellek allen itent-iwalan.2 Deg anect-a ARKAT igelmaɣ-d ula dayen yefren, ayen ur yettwafeḍḥen ara deg tmeṭṭut.